GiliGold/VAD_KnessetCorpus huggingface dataset:
יהודה גליק: כל מי שאכפת לו מחוק הגליל, שידע שההתעקשות על הנושא הזה, שמבקר המדינה קבע שהוא לא חוקי ושמשרד החקלאות הבטיח עד סוף 2015 לבטל אותו, תפיל את כל החוק.
יהודה גליק: יחד עם כל מה שאמרתי, גם מפאת כבודו של הרב וקנין, שאני מאוד אוהב אותו, במידה שהוועדה כרגע תקבל החלטה שלא מאריכים בשלוש שנים – מכיוון שמשרד המשפטים אומר שאי אפשר בבת אחת להפיל – אלא מאריכים בשנה, אני מוכן למשוך את הרביזיה.
יהודה גליק: אבל אם אנחנו מתעקשים לירות לעצמנו ברגל, אם אנחנו מתעקשים לומר שעל אפם ועל חמתם של כל החוקים אנחנו נכניס חוק חדש, שכולם יודעים שהוא חדש.
יהודה גליק: ולא במקרה אמרה פה שגית שהפטם הופיע.
יהודה גליק: ודאי שהפטם הופיע.
יהודה גליק: אבל סבסוד של חלף-פטם, דהיינו סבסוד לאנשים שלא עושים כלום, שמקבלים כסף מהמדינה, 33 מיליון שקל בשנה – על כל הדבר הזה מבקר המדינה אמר שהוא לא חוקי ומשרד החקלאות הבטיח להפסיק אותו.
יהודה גליק: הדבר הזה יפיל את כל חוק הגליל.
יהודה גליק: ולכן כל מי שבעד חוק הגליל, כל מי שמצביע עכשיו בעד החוק הזה, שידע שהוא יורה בכל חוק הגליל.
יואב קיש: בבקשה, חבר הכנסת גפני.
משה גפני: אני רוצה להעמיד דברים על דיוקם, כי נאמרים פה הבוקר דברים שלא היו ולא נבראו בכנסת.
משה גפני: ברגע שהרביזיה הזאת לא מתקבלת וממילא החוק חוזר לוועדה, אז כל הדיון הזה שעליו מדובר, של שנה, שנתיים, שלוש שנים, חלף-פטם או לא חלף-פטם – הכול יידון בוועדה.
יהודה גליק: לא חלף-פטם או לא-חלף-פטם, אלא - - -
יואב קיש: יהודה, הוא הקשיב בשקט, תן לו את הזכות לדבר בלי הפרעות.
משה גפני: אני מבקש מהוועדה לאפשר לנו להמשיך בדיון, מכיוון שאם הדיון לא יימשך המשמעות של העניין היא שאין חוק הגליל, והמשמעות של זה היא פגיעה ביישובי הצפון, ביישובים הסמוכים לגדר - - -
דוד ביטן: הוא בכלל לא היה בדיונים.
דוד ביטן: בא ונכנס ואומר "נושא חדש".
משה גפני: אני אומר לך, אדוני יושב-ראש הוועדה, ואני אומר לאחרים, שאם הרביזיה לא מתקבלת ממילא אני ממשיך את הדיון.
משה גפני: אנחנו מקיימים דיונים גם מחוץ לוועדה, אנחנו מנסים להגיע לפתרונות שהם גם משפטיים, גם חוקיים וגם לא יפגעו בתושבי הגליל.
משה גפני: אני סיימתי את הדברים השלי, אבל מרגיז אותי מאוד שאחרי שאנחנו מקיימים דיונים – וזה לא חוק פרטי שלי, זה חוק שכל הציבור פה מעוניין בו – מגיע חבר הכנסת גליק, ברגע האחרון - - -
יואב קיש: זו זכותו.
משה גפני: אני לא אמרתי שלא, אבל רק שנדע את זה.
משה גפני: זה חוסר הגינות ממדרגה ראשונה ואני יודע מי פיטם אותו.
יואב קיש: מה שאתה אומר זה שהדיון יחזור לוועדת - - -
יהודה גליק: לא, לא, אני מבקש - - -
יואב קיש: גפני, זה לא היה במקום.
משה גפני: תוריד את זה מסדר היום, אני חוזר בי.
אחמד טיבי: מהפרוטוקול אתה מתכוון.
משה גפני: מהפרוטוקול.
יואב קיש: חוזר.
יואב קיש: מהפרוטוקול.
יואב קיש: אנחנו מעלים להצבעה את נושא הרביזיה.
יואב קיש: נמנע – 3
יואב קיש: לא התקבלה.
יהודה גליק: גפני, אז אתה תדון על קיצור שלוש השנים לשנה?
משה גפני: אתה היית צריך לבוא לישיבות.
משה גפני: זה שהתנועה לאיכות השלטון ו"קהלת" מילאו לך את הראש.
משה גפני: אני לא הולך לפתוח דיונים כאלה - - -
יהודה גליק: אמרת כרגע שאתה כן תעשה.
יהודה גליק: רגע, אתה שיקרת פה לעיני כולם, אתה שיקרת פה לעיני כולם.
יואב קיש: לא בוועדה הזאת, חברים.
יואב קיש: יהודה, לכו לוועדת הכספים.
יהודה גליק: לא, אבל הבן אדם בא ומכריז "אני שיקרתי".
יואב קיש: לא שמעתי.
יהודה גליק: אני אמרתי שאני אדון על הנושא של השלוש שנים בוועדה, והוא קם ואמר "מה פתאום, אני לא אדון על זה".
יהודה גליק: האיש עמד פה - - -
יואב קיש: הנושא חזר לוועדת כספים ויידון בוועדת כספים.
יהודה גליק: הוא ידון בנושא של השלוש שנים?
יואב קיש: חייבים לדון בנושא, יהודה, זה לא לשיקולו.
יואב קיש: הייתה טענת - - -
משה גפני: נדון גם על זה.
יואב קיש: נא ללכת לוועדת כספים.
יואב קיש: אנחנו עכשיו מציגים את הרביזיה לנושא חדש של יואל חסון.
יואב קיש: יואל, תציג בבקשה את הרביזיה שלך.
יואב קיש: יואל, אתה לא רוצה להציג את הרביזיה שלך?
יואל חסון: אני מאוד רוצה, אבל תקשיבו.
יואל חסון: מה, אני מדבר לדברי הכנסת?
דב חנין: אולי בשלוש הדקות האלה אתה גומר את האיחוד של חופשות הלידה?
יואב קיש: מי רשום על החוק של חופשות הלידה?
דב חנין: זה חוק שלנו, שעבר טרומית, והחוק של רחל עזריה, שעבר קריאה ראשונה.
יואב קיש: אוקיי, אני אעשה את זה יותר מאוחר.
יואב קיש: אני חייב קודם לטפל ב-15V ואז אני אמזג את זה.
יואל חסון: לא ייאמן שאתה עושה את זה, לא ייאמן.
יואל חסון: דע לך, זה לא בסדר.
דב חנין: יואב, יאללה, גמור לי את זה, נו.
דב חנין: אני איתקע לך פה בוועדה.
יואל חסון: תדע לך, זה לא בסדר.
יואב קיש: יואל, אני רוצה לדבר איתך.
יואב קיש: זה לא יכול... טוב, זה לא ל... אני אסביר לך בדיוק את ההיגיון כשתסתיים הישיבה הזו.
דב חנין: יואב, תאמין לי שאתה לא רוצה אותי פה ב-15V, יאללה, שחרר אותי.
יואב קיש: טוב, אנחנו נעשה הפסקה של שתי דקות, עד 10:40.
יואב קיש: יואל, אתה מסיר את הרביזיות?
יואב קיש: אם לא, אז בבקשה, שלוש דקות לרשותך, ואחרי זה מצביעים.
יואל חסון: אני הרבה שנים יושב בוועדת הכנסת ודבר כזה עוד לא ראיתי.
יואל חסון: אף אחד פה כבר לא יודע מי מצביע על מה, מה הנושאים על סדר היום - - -
יהודה גליק: עכשיו זה התאגיד, לא?
יואל חסון: לך תדע, יכול להיות שגם יעלה עוד מעט התאגיד.
יואל חסון: אחרי שמינו את גאולה אבן לקריינית הראשית אז בכלל.
יואל חסון: אדוני היושב-ראש, אני אומר לך...
יואל חסון: אני לא מבין מה זה השוק הזה שם.
יואב קיש: חברים, זה מפריע.
יואל חסון: כל אחד שם עומד, אי אפשר לקיים דיון נורמלי.
יואב קיש: נא לשמור על השקט.
יואל חסון: אני חושב שחשוב כן להצביע בעד הרביזיה, כי הרביזיה היא חשובה לצורך הדיון בחוק.
יואב קיש: טוב, תודה, אנחנו עוברים להצבעות.
יואב קיש: אנחנו מצביעים על הרביזיות לפי הנושאים שהקראתי קודם, שהיו נושאים חדשים.
יואב קיש: חברים, תהיו איתי רגע.
יואב קיש: אנחנו מתחילים מעמוד 12.
יואב קיש: כל מה שמסומן בירוק זה רביזיה על נושא חדש שלא התקבל, ובעצם ההצבעה היא האם תומכים ברביזיה או מתנגדים לרביזיה.
יואב קיש: מי תומך ברביזיה לסעיף 3?
יואב קיש: בעד הרביזיה – 1
יואב קיש: הרביזיה לגבי הסתייגות מספר 3 לא נתקבלה.
יואב קיש: אנחנו עוברים לסעיף 18.
יואב קיש: מי תומך ברביזיה?
יואב קיש: הרביזיה לגבי הסתייגות מספר 18 לא נתקבלה.
יואב קיש: הסתייגות 19, מי תומך ברביזיה?
יואב קיש: הרביזיה לגבי הסתייגות מספר 19 לא נתקבלה.
יואב קיש: אנחנו בהסתייגות 25.
יואב קיש: הרביזיה לגבי הסתייגות מספר 25 לא נתקבלה.
יואב קיש: רביזיה על הסתייגות 31, מי בעד? שניים.
איילת נחמיאס ורבין: לא, אני - - -
יואב קיש: את לא מצביעה.
יואב קיש: סליחה, אני שואל, סופר, ואם את מצביעה חצי שעה אחרי זה לא עובד.
איילת נחמיאס ורבין: לא הצבעתי חצי שעה אחרי, הצבעתי שלוש שניות אחרי, סליחה.
יואב קיש: הרביזיה לגבי הסתייגות מספר 31 לא נתקבלה.
יואב קיש: ונא להצביע בזמן.
איילת נחמיאס ורבין: ונא, אם פעם אחת - - -
יואב קיש: הסתייגות 38, מי בעד הרביזיה?
איילת נחמיאס ורבין: תירגע.
יואב קיש: אתם רואים?
יואב קיש: אתם עוד פעם עושים את זה.
יואב קיש: הרביזיה לגבי הסתייגות מספר 38 לא נתקבלה.
יואב קיש: מי בעד רביזיה ל-44? שלושה.
יואב קיש: הרביזיה לגבי הסתייגות מספר 44 לא נתקבלה.
יואב קיש: 45, מי בעד הרביזיה?
יואב קיש: הרביזיה לגבי הסתייגות מספר 45 לא נתקבלה.
יואב קיש: 50, מי בעד הרביזיה?
יואב קיש: הנה, תסתכלו, יואל ואיילת לא מצביעים.
יואל חסון: היד שלי למעלה.
יואב קיש: הרביזיה לגבי הסתייגות מספר 50 לא נתקבלה.
יואב קיש: 54, מי בעד? שלושה.
יואב קיש: הרביזיה לגבי הסתייגות מספר 54 לא נתקבלה.
יואב קיש: 56, מי בעד הרביזיה?
יואב קיש: הרביזיה לגבי הסתייגות מספר 56 לא נתקבלה.
יואב קיש: 59, מי בעד הרביזיה?
איילת נחמיאס ורבין: למה שניים?
איילת נחמיאס ורבין: יואל.
יואב קיש: את מבינה, איילת, אני רואה את זה כל הזמן.
איילת נחמיאס ורבין: קיש-קיש קריא, תפסיק, זה לא שאתה מנהל היום את הדיון בצורה קפדנית ונוקדנית.
איילת נחמיאס ורבין: יש פה אווירת סוף קורס, אז תתנהג ככה.
יואב קיש: סליחה, שלושה.
יואב קיש: הרביזיה לגבי הסתייגות מספר 59 לא נתקבלה.
יואב קיש: 63, מי בעד הרביזיה?
יואב קיש: הרביזיה לגבי הסתייגות מספר 63 לא נתקבלה.
יואב קיש: לחלופין של 66, מי בעד הרביזיה?
יואב קיש: שמונה.
יואב קיש: הרביזיה לגבי הסתייגות לחלופין של 66 לא נתקבלה.
יואב קיש: 69, מי בעד הרביזיה?
יואב קיש: הרביזיה לגבי הסתייגות מספר 69 לא נתקבלה.
יואב קיש: 71, מי בעד הרביזיה?
יואב קיש: הרביזיה לגבי הסתייגות מספר 71 לא נתקבלה.
יואב קיש: לחלופין 72, מי בעד הרביזיה?
יואב קיש: הרביזיה לגבי הסתייגות לחלופין של 72 לא נתקבלה.
יואב קיש: לחלופין 74, מי בעד הרביזיה?
יואב קיש: הרביזיה לגבי הסתייגות לחלופין של 74 לא נתקבלה.
יואב קיש: 82, מי בעד הרביזיה?
יואב קיש: הרביזיה לגבי הסתייגות מספר 82 לא נתקבלה.
יואב קיש: לחלופין 82, מי בעד הרביזיה?
יואב קיש: הרביזיה לגבי הסתייגות לחלופין של 82 לא נתקבלה.
יואב קיש: 84, מי בעד הרביזיה?
יואב קיש: הרביזיה לגבי הסתייגות מספר 84 לא נתקבלה.
יואב קיש: 86, מי בעד הרביזיה?
יואב קיש: הרביזיה לגבי הסתייגות מספר 86 לא נתקבלה.
יואב קיש: 87, מי בד הרביזיה?
יואב קיש: הרביזיה לגבי הסתייגות מספר 87 לא נתקבלה.
יואב קיש: 89, מי בד הרביזיה?
יואב קיש: הרביזיה לגבי הסתייגות מספר 89 לא נתקבלה.
יואב קיש: 91, מי בעד הרביזיה?
יואב קיש: הרביזיה לגבי הסתייגות מספר 91 לא נתקבלה.
יואב קיש: אוקיי, סיימנו את הרביזיות.
יואב קיש: כולן נפלו.
יואב קיש: חברי הכנסת נא לשבת, לא ללכת, יש לנו בקשה לפטור מחובת הנחה על...
יואב קיש: איזה חוקים הממשלה הגישה?
יואב קיש: איזה פטורים?
יואב קיש: משרד החוץ, בבקשה תציגו את הפטורים שלכם.
יואב קיש: הצעת חוק קרן חינוך ארצות הברית-ישראל, נא להציג את הבקשה.
יואב קיש: מי הדוברת?
<רעות ימין: אני רעות ימין, מהלשכה המשפטית של משרד החוץ.
<רעות ימין: משרד החוץ מנסה מזה הרבה מאוד זמן לקדם את חוק קרן חינוך ארצות הברית-ישראל.
<רעות ימין: הגענו למצב שבו כל משרדי הממשלה מסכימים וזו שעת כושר להעביר את החקיקה הזאת, שהיעדרה מאוד - - -
יואב קיש: מה דחוף בזה?
<רעות ימין: הפעילות של הקרן בלי החקיקה היא מאוד מוגבלת, היא תלויה בשגרירות ארצות הברית.
<רעות ימין: ..
<רעות ימין: יש פה אינטרס מדיני - - -
יואב קיש: זה לקריאה ראשונה?
<רעות ימין: אם אפשר את כל הקריאות - - -
יואב קיש: לא, אין דבר כזה.
יואב קיש: לאיזו ועדה זה אמור להגיע בכנסת?
רוברט אילטוב: הוועדה לדיונים בענייני חוץ זו ועדת החוץ והביטחון, איזו שאלה.
יואב קיש: לא, זה לא חוץ, זה קרן חינוך.
יואב קיש: לא ברור.
יואב קיש: בסדר, אני חושב שהנושא חשוב וזה יפשר לנו זמן בפגרה לעבוד על הצעת החוק הזאת.
יואב קיש: משרד האוצר, בבקשה.
<ברוך לוברט: בקשת הממשלה היא להקדים את הדיון בהצעת חוק הפיקוח על שירותים פיננסיים מוסדרים, הסדרה של הפלטפורמות פּי-טוּ-פּי.
<ברוך לוברט: אנחנו מבקשים להקדים את הדיון כדי - - -
יואב קיש: אבל מה דחוף בזה?
יואב קיש: אתה יכול להסביר לי מה דחוף בזה?
<ברוך לוברט: קיימת הסדרה של אשראי שנכנסת לתוקף כבר ביוני השנה ואנחנו רוצים להשלים את ההסדרה על נותני האשראי גם לפלטפורמות פי-טו-פי, שאלה פלטפורמות שמתווכות בין מלווים ללווים - - -
יואב קיש: מה יקרה אם זה יהיה אחרי זה?
יואב קיש: עוד לא הבנתי למה אני צריך לתת לזה פטור?
<ברוך לוברט: כי אנחנו מעוניינים להעביר בקריאה ראשונה כבר השבוע - - -
יואב קיש: עזוב, אני לא דן בזה עכשיו.
רועי פולקמן: רגע, מה הבעיה עם זה?
יואב קיש: אם אין סיבה לדחיפות אני לא מצביע בוועדה הזו על פטור.
יואב קיש: אין סיבה, זה יהיה במושב הבא.
<ברוך לוברט: יש הסדרה שנכנסת לתוקף כבר ביוני - - -
דב חנין: אבל במאי יש כבר כנסת.
יואב קיש: תהיה לנו היום עוד ועדת כנסת ונדון על זה אחר כך, כרגע אני לא רוצה לדון בזה.
יואב קיש: יואל חסון, מה רצית?
יואב קיש: ט.8.
יואל חסון: יש הסכמה שזה יועבר לוועדת הרפורמות לדיון.
יואב קיש: אוקיי, אנחנו מצביעים על נושא של קביעת ועדות לדיון בנושא הצעת חוק עבודת נשים (תקופת לידה והורות לבן זוג) (פ/3473).
יואב קיש: יואל, אתה יכול לציין שהוועדה בראשות רחל עזריה דנה בחוק דומה וכל העניין נמצא שם ולכן אין שום סיבה שזה לא ירוכז שם.
יואב קיש: מי בעד העניין?
יואב קיש: מה עוד?
דב חנין: יש שתי הצעות חוק בנושא חופשת הלידה.
דב חנין: שתיהן עברו ביחד טרומית אבל רק אחת עברה קריאה ראשונה.
יואב קיש: בסדר, מיזוג אחרון.
איילת נחמיאס ורבין: אבל אני רוצה את - - -
יואב קיש: תהיה עוד ועדת כנסת.
יואב קיש: אני גם רוצה לשבת איתך על זה.
יואב קיש: יש לנו בקשה של חברת הכנסת רחל עזריה, יו"ר הוועדה המיוחדת לדיון בהצעות חוק התכנון והבנייה ובהצעת חוק לעניין תקופת לידה והורות, למיזוג הצעות החוק הבאות:
יואב קיש: הצעת חוק שינויים בהסדר תקופת הלידה וההורות (פ/3781), והצעת חוק עבודת נשים (תיקון – הארכת חופשת לידה) (פ/1135).
יואב קיש: דב, אתה רוצה להגיד משהו?
דב חנין: שתי ההצעות דומות, הוצמדו בשלב של ההצבעה הטרומית, ובשלב של הקריאה הראשונה הועברה רק אחת מהן, מתוך שיקולים כאלה ואחרים.
דב חנין: עכשיו המטרה היא לאחד את שתיהן מחדש.
יואב קיש: שלום, בוקר טוב.
יואב קיש: האמת שיש לנו בסדר היום רק נושא אחד.
יואב קיש: יש איתנו את יושב ראש הכנסת, חבר הכנסת יולי יואל אדלשטיין, שביקש לבוא ולשמוע את החברים ולהשמיע כמובן גם את התייחסותו לנושא ישיבות מליאה מיוחדות.
יואב קיש: הנ"ל בעקבות האירוע של יום שלישי שעבר, נדמה לי.
יואב קיש: זה היה לפני שבוע, כשבוע.
יולי יואל אדלשטיין: יום שלישי.
יואב קיש: יום שלישי.
יואב קיש: של נוכחות נמוכה של חברי כנסת ביום מיוחד – יום הולדת של הכנסת.
יואב קיש: לטובת אלה שהצטרפו אני רק אעדכן.
יואב קיש: אנחנו בנושא אחד על סדר היום: זה התייחסות לישיבות מליאה מיוחדות.
יואב קיש: הנ"ל בעקבות בקשתו של יושב ראש הכנסת לדון בנושא, להשמיע גם את דעתו.
יואב קיש: להתייחס באמת ליום שלישי שעבר – נוכחות מאוד נמוכה של חברי כנסת במליאה.
יואב קיש: בבקשה, יושב ראש הכנסת
יולי יואל אדלשטיין: תודה, אדוני היושב-ראש.
יולי יואל אדלשטיין: קודם כל, אני מודה לך על זה שכינסת בדחיפות את הדיון, כי סדר העניינים כאן הוא תמיד כזה שאירוע רודף אירוע ושוכחים.
יולי יואל אדלשטיין: למען האמת, אני כבר שנתיים או שלוש שנים חושב שהפעם אני אלך לוועדת הכנסת או לוועדת האתיקה ונדבר על העניין הזה, עוד בכנסת הקודמת.
יולי יואל אדלשטיין: יש פה כמה דברים, ואני גם מודה מראש שאני לא באתי להציע פתרונות.
יולי יואל אדלשטיין: זה לא שאין לי רעיונות, אבל תסלחו לי על השפה העממית קצת, אבל הכנסת היא לא של אבא שלי ולא רק אני צריך להתבייש במה שקורה ולא רק אני צריך אחר כך להשיב למיילים: פעם של יקירי ירושלים ופעם משפחות שכולות ופעם מנהל בית-ספר שמודיע לי חגיגית שבית הספר שלו יותר לא ידרוך בכנסת, וכן הלאה וכן הלאה.
יולי יואל אדלשטיין: ולכן אני מציע שחברי ועדת הכנסת יחשבו, ובאמת יחשבו באופן הכי יצירתי שיש על הנושא הזה.
יולי יואל אדלשטיין: עכשיו, יש פה כמה מרכיבים: אחד, הנוכחות.
יולי יואל אדלשטיין: החל מנוכחות בתחילת הישיבה.
יולי יואל אדלשטיין: אני מודיע, ואתם יכולים לבדוק את זה ואתם גם יודעים את זה שבארבע השנים שאני בכבוד מנהל את המוסד הזה, לא פתחתי אף ישיבה באיחור.
יולי יואל אדלשטיין: והיו דברים מעולם.
יולי יואל אדלשטיין: ראיתי יושבי ראש שונים.
יולי יואל אדלשטיין: לא הייתה שום בעיה לפתוח את הישיבות ב-11:10 ביום רביעי או ב-16:05 בימים אחרים.
יולי יואל אדלשטיין: אצלי תמיד דקה ל-16:00.
יולי יואל אדלשטיין: אם זה נפתח ב-16:00 אני על הדוכן.
יולי יואל אדלשטיין: פרט לישיבות מיוחדות.
יולי יואל אדלשטיין: כי לא פעם היה מצב שאני יושב בלשכתי עם, מה שנקרא ההתכנסות: נשיא המדינה, ראש הממשלה, יושב ראש האופוזיציה, משפחת רבין, משפחת פרס – מה שזה לא יהיה, ועומדת הגברת מירי יכין בפתח ומעכבת אותנו מלצאת, כי במליאה נמצאים 15 חברי כנסת.
יולי יואל אדלשטיין: כל היציע מלא בראשי הסגל הדיפלומטי, אורחים מוזמנים, חיילים, שוטרים, תלמידים, ואנחנו לא יוצאים מן הלשכה.
יולי יואל אדלשטיין: המקרה האחרון, שהזכיר אותו היושב-ראש, חבר הכנסת יואב קיש: אנחנו בכניסה לישיבה היינו עם כוח של 20 ומשהו חברי כנסת במליאה.
יולי יואל אדלשטיין: מה שאתם יודעים או לא יודעים, אבל לאחר הפצרות חוזרות ונשנות של מנהלי הסיעות, עוזרים, ראשי הסיעות בחלק מן המקרים, מזכירות הכנסת, סדרנים שהתקשרו, סדרנים שהתקשרו – הגענו לשיא כוח אדם של 45 חברי כנסת במליאה.
יולי יואל אדלשטיין: ספרנו.
יולי יואל אדלשטיין: עכשיו, שמעתי ואמרו לי לא פעם: אתה יודע מה, אתה גם קצת אשם.
יולי יואל אדלשטיין: למה אתה מסכים לעשות את זה בימי שלישי?
יולי יואל אדלשטיין: אילו היו עושים את זה בימי שני ורביעי.
יולי יואל אדלשטיין: שמעתי שגם אתה אמרת לי את זה, כן.
יולי יואל אדלשטיין: אז אני אגלה לכם סוד לא גדול, אבל משמעותי מאוד: בבניין, נכון לפתיחת הישיבה, היו 69 חברי כנסת.
יולי יואל אדלשטיין: 69 חברי כנסת.
יולי יואל אדלשטיין: זאת אומרת, גם ברגעי השיא של הישיבה, 20 ומשהו לא טרחו לעלות מהחדר לאולם המליאה.
יולי יואל אדלשטיין: ואני יכול גם להראות לכם חלק מן האס-אמ-אסים שקיבלו.
יולי יואל אדלשטיין: לא יכול להראות לכם.
יולי יואל אדלשטיין: צנעת הפרט.
יולי יואל אדלשטיין: חלק מן האס-אמ-אסים שקיבלו: גם העוזרים שלי, גם מנהלי הסיעות, עם תגובות של חברי הכנסת להצעה לעלות למליאה.
יולי יואל אדלשטיין: דבר אחד זה הנוכחות.
יולי יואל אדלשטיין: אמרתי: אני לא בא להציע מיד רעיונות, אבל אני מציע לכם לחשוב באופן הכי קריאטיבי, כולל אולי להגיע להחלטה של ועדת האתיקה בעניין, וזה על היעדר מישיבה או שתיים או שלוש או מה שאתם תחליטו.
יולי יואל אדלשטיין: דבר שני: ודאי זאת ההתנהגות בישיבות האלה.
יולי יואל אדלשטיין: וגם כאן אפשר לחשוב באמת על שינוי הכללים.
יולי יואל אדלשטיין: לא דומה ישיבה מיוחדת של הכנסת לישיבה רגילה.
יולי יואל אדלשטיין: מנהל אותה, בדרך כלל, כדי לא לומר תמיד, יושב ראש הכנסת.
יולי יואל אדלשטיין: כן?
יולי יואל אדלשטיין: היציע הוא תמיד מלא.
יולי יואל אדלשטיין: ולכן אני חושב שאפילו הפרוצדורה הרגילה של שלוש קריאות לסדר לא בדיוק מתאימה.
יולי יואל אדלשטיין: אני לא יודע איך אני שלוש פעמים צריך לקרוא למישהו לסדר בזמן נאום של אישיות זרה.
יולי יואל אדלשטיין: וגם זה היה.
יולי יואל אדלשטיין: עוד פעם, הכול בעקבות הישיבה של יום שלישי, אבל זה לא שמשהו פה שונה.
יולי יואל אדלשטיין: ואפרופו, גם דברים קשים שנאמרו ודברים לא ראויים שנאמרו.
יולי יואל אדלשטיין: אילו זה היה מקרה יחיד הייתי מזמן את אותו שר אליי לחדר ואומר לו שהוא אמר דברים שלא מתאימים לישיבה מיוחדת.
יולי יואל אדלשטיין: אבל הרי מר דייויד קמרון לא אמר שום דבר שהרגיז מישהו לפני שנתיים, אבל ההתפרעות שהייתה בזמן הישיבה עם מר דייויד קמרון היא פשוט תיזכר לדורות, מסיבות אחרות לגמרי.
יולי יואל אדלשטיין: אז אני אומר: חברים, גם העניין של הנוכחות וגם העניין של התנהגות בישיבות האלה זה לא בעיה פרטית שלי.
יולי יואל אדלשטיין: אני אומר לכם בשיא הכנות: לא מוכן להמשיך בצורה כזאת לנהל ישיבות מיוחדות.
יולי יואל אדלשטיין: לא מוכן עשר פעמים לדבר עם הגברת דליה רבין מתי לעשות את זה, שמא, אולי יגיעו קצת חברי כנסת.
יולי יואל אדלשטיין: לא מוכן.
יולי יואל אדלשטיין: ועוד פעם: זה לא עניין של עשיית טובה למישהו.
יולי יואל אדלשטיין: זאת חובה של כולנו להיות שם.
יולי יואל אדלשטיין: אני, דרך אגב, רכשתי אויבים בדמות של כמה ראשי מפלגות בבניין הזה והשרים, כי אני הפסקתי לתת לנואמים נוספים לדבר בימים המיוחדים.
יולי יואל אדלשטיין: מבקשים כל הזמן, אבל גם לשלושת הדוברים על פי הפרוטוקול כבר אין חברי כנסת.
יולי יואל אדלשטיין: ואם אחרי זה מדבר עוד מישהו, אז קמים והולכים באמצע.
יולי יואל אדלשטיין: אני כבר לא מדבר על מה שרואים במסך הטלוויזיה: נשיא המדינה מדבר, נשיא המדינה מדבר – עוברים לפני הדוכן חופשי.
יולי יואל אדלשטיין: הייתה דוגמה של שר שקצת איחר, בישיבה ביום שלישי, שמתי לב – התיישב במושב האחורי.
יולי יואל אדלשטיין: ישב במושב האחורי.
יולי יואל אדלשטיין: יכול אחר כך לעבור לשולחן הממשלה בהפסקה בין הדוברים.
יולי יואל אדלשטיין: הוא לא עשה את זה.
יולי יואל אדלשטיין: ישב בשולחן האחורי.
יולי יואל אדלשטיין: אבל אחרים, אין להם בעיה.
יולי יואל אדלשטיין: נשיא המדינה נואם – מצלמים, עוברים.
יולי יואל אדלשטיין: כאן אתה לא תעשה שום דבר בהחלטות של התקנון או בסנקציות.
יולי יואל אדלשטיין: זה צריך להחזיר לחינוך במשפחה כנראה.
יולי יואל אדלשטיין: אבל יש דברים שכן אפשר לעשות.
יולי יואל אדלשטיין: יש דברים שכן אפשר לעשות, ואני מבקש בכל לשון של בקשה.
יולי יואל אדלשטיין: בפעם הבאה, אם לא יהיו תוצאות, פשוט אשלח לכולכם את כל המיילים שאנחנו מקבלים.
יולי יואל אדלשטיין: אני אומר: - - - שלא יגיעו לכנסת.
דוד ביטן: חברי הכנסת לא מפנימים שיום שלישי זה יום עבודה רגיל.
דוד ביטן: לא, לא נמצאים - - -.
דוד ביטן: לא נמצאים באולם.
אלעזר שטרן: לא, לא, לא שמעת את - - -
יולי יואל אדלשטיין: כן, אבל חבר הכנסת דוד ביטן, אמרתי: 23 חברי כנסת היו בבניין ולא - - -
יהודה גליק: חבר'ה, גם בדיון על דרך ארץ כדאי שתהיה דרך ארץ, כן?
יהודה גליק: תנו לו לגמור לדבר.
יולי יואל אדלשטיין: אני סיימתי, חבריי, ואני, כמו שאמרתי: אם תרצו בהמשך להתייעץ איתי לגבי רעיונות ומה כן ומה לא – בבקשה, אבל אני רוצה באמת שהחשיבה הזאת תהיה של ועדת הכנסת.
יולי יואל אדלשטיין: יש לי רעיונות.
יולי יואל אדלשטיין: אבל גם לי, אני מודה, אין איזשהו פתרון פלא שאני מסרב לשלוף.
יולי יואל אדלשטיין: אבל פה צריך להיות מאמץ משותף של כולנו, לרבות ראשי סיעות וראשי מפלגות, להגיע לשינוי דרמטי של העניין הזה של ישיבות מיוחדות.
יואב קיש: אני דווקא כן הייתי רוצה לשמוע התייחסות שלך אחר כך לדברים שאתה חושב שאנחנו יכולים לעשות.
יואב קיש: רשימת הדוברים: חבר הכנסת אלעזר שטרן, בבקשה.
יואב קיש: אחריו, חבר הכנסת דוד ביטן.
יואב קיש: מי שרוצה, נא להירשם.
אלעזר שטרן: אני שמח על הדיון הזה, היושב ראש.
אלעזר שטרן: אני חושב שבאמת זה היה לא נעים.
אלעזר שטרן: אני חושב שזה היה לא נעים, ובאמת המספרים, וזאת גם הייתה התחושה שלי, שבמצטברים הגענו ל-45.
אלעזר שטרן: אני חושב שגם פה, אנחנו פה ועדת הכנסת, לא קואליציה-אופוזיציה.
אלעזר שטרן: אני חושב שהנוכחות של האופוזיציה הייתה ברורה הרבה יותר מהרגע הראשון.
אלעזר שטרן: אני לא רוצה להגיד, אבל אני חושב שבכלל המליאה, במיוחד בימי שלישי, היא נחלתם של – אצל הקואליציה, ואני הייתי קואליציה, זה כאילו טריוויאלי: מה שרוצים מעבירים.
אלעזר שטרן: אז זה זמן למי שלא יכול להתבטא באמצעות חוקים שוועדת השרים מעבירה לו והכול.
אלעזר שטרן: אז האופוזיציה באה לדברים כאלה והקואליציה מגיעה הרבה פחות.
אלעזר שטרן: זה בלט מאוד ברגעי הפתיחה של הקואליציה.
אלעזר שטרן: אני חושב שאחר כך, למרות הנתונים שנתת, הם השתנו באמת ביחסיות קצת, אבל אני חושב שהיחס למליאה - - -
יולי יואל אדלשטיין: סליחה שאני מפריע.
יולי יואל אדלשטיין: רק לצדק: לא מדובר באירוע נקודתי, אבל באירוע הנקודתי הזה אני חייב לציין שסיעת כולנו היו כמעט מההתחלה וכמעט בהרכב מלא, כמו גם סיעות מסוימות באופוזיציה - - -, אבל זה לא - - -
יואב קיש: אני לא הייתי מחפש להאשים סיעה כזו או אחרת או קואליציה-אופוזיציה, אם זה מה שאתה מנסה, חבר הכנסת אלעזר שטרן.
יואב קיש: ככה זה נשמע פשוט.
אלעזר שטרן: אדוני היושב ראש, אל תיכנס לזה.
יואב קיש: אני לא נכנס לזה.
אלעזר שטרן: אני אומר לך שהכנסת בימי שלישי – אתה יחסית נמצא פה – היא כמעט נחלתה של האופוזיציה בכלל.
אלעזר שטרן: וזה לא קשור עכשיו.
אלעזר שטרן: אני לא אומר את זה בשביל להתנגח.
אלעזר שטרן: אני מציין את זה כעובדה, ואני מרחיב את זה גם הלאה.
אלעזר שטרן: המליאה נהייתה זירת פעולה הרבה יותר של האופוזיציה בגלל שהקואליציה עושה חוקים, כמעט מה שהם רוצים, ולקואליציה יש את יכולת הביטוי במקומות האלה.
אלעזר שטרן: אני לא יכול, אדוני היושב ראש, להגיד לך – אני לא מסכים איתך בהקשר הזה של להסתכל רק על הנוכחות.
אלעזר שטרן: אני חושב שבישיבה הזאת, ואני לא רוצה להרחיב את זה לנושאים אחרים של מעמד הכנסת, בגלל שזה לא הדיון באמת.
אלעזר שטרן: אני גם בתוך השדולה.
<קריאה: אני חושבת שכן, חבר הכנסת אלעזר שטרן.
אלעזר שטרן: אז יכול להיות.
אלעזר שטרן: יש לנו את השדולה הזאת.
אלעזר שטרן: אנחנו ניתחנו את הדברים.
אלעזר שטרן: חבל לי, דרך אגב, אני אומר את זה קצת ככה, שגם השדולה עוד לא זכתה.
אלעזר שטרן: אנחנו מנתחים גם את הדברים האלה.
אלעזר שטרן: השדולה למעמד הכנסת, שנפתחה, דרך אגב, בבית נשיא המדינה.
אלעזר שטרן: אבל אני חושב, כיוון שאתה התייחסת לקריאות הביניים; אני לא מתפרץ בקריאות ביניים.
אלעזר שטרן: כמעט ולא.
אלעזר שטרן: אבל במיוחד לא באירועים חגיגיים כאלה.
אלעזר שטרן: ואני אומר לך את האמת: גם כאן לא רציתי להתפרץ.
אלעזר שטרן: ניסיתי לעשות הכול כדי שהמעמד המכובד הזה של נשיאת בית המשפט העליון שם – שאתה תפסיק אותו.
אלעזר שטרן: אני חושב, מי שחתם על ההזמנה - - -
דוד ביטן: למה אתה נכנס לדברים האלה?
דוד ביטן: יש לך בעיה?
אלעזר שטרן: אל תגיד לי.
אלעזר שטרן: מי שחתם על ההזמנה - - -
דוד ביטן: באנו לפוליטיקה או באנו - - -?
אלעזר שטרן: זה לא פוליטיקה.
דוד ביטן: עזוב אותך - - -
אלעזר שטרן: אל תבין, זה לא פוליטיקה.
דוד ביטן: ולמה אי אפשר - - - לשום דיון אמיתי?
דוד ביטן: רק בגלל - - -.
דוד ביטן: הוא דיבר על מעמד הכנסת מול בית המשפט העליון - - -
אלעזר שטרן: האירוע היה בית המשפט העליון.
אלעזר שטרן: אני לא מתכוון רק לבית המשפט העליון.
אלעזר שטרן: אני מתכוון לכל אורח, וזה לא אנחנו.
אלעזר שטרן: לכל אורח שיושב ראש הכנסת חתם על ההזמנה שלו בשמנו.
אלעזר שטרן: אתה לא יכול לנצל את זה שאנחנו שותקים וגם הוא שותק.
אלעזר שטרן: בגלל שהוא לא יכול לדבר משם.
אלעזר שטרן: אנחנו שותקים בגלל שזה אירוע מיוחד.
אלעזר שטרן: ואתה רוצה קואליציה-אופוזיציה – אני אגיד לך, חבר הכנסת דוד ביטן: ראש הממשלה לא היה מעז.
אלעזר שטרן: הרי השר דיבר בשמו.
אלעזר שטרן: ראש הממשלה לא היה מעז לעשות דברים כאלה כשנשיאת בית המשפט העליון למעלה.
אלעזר שטרן: ואני חושב, במקום הזה, ואני אומר לך את זה, אדוני היושב ראש: אני חושב שלפחות הוא היה מרגיש קצת לא נוח בגלל שאנחנו לא יכולים.
אלעזר שטרן: שאתה היית צריך לעשות את הדבר הזה.
יואב בן צור: זה שהתפרצת היה יותר יפה?
דוד ביטן: תראה, קודם כל, מה שהתכנסנו כדי לדבר על נוכחות חברי הכנסת ביום שלישי ולא מה כל אחד אמר.
דוד ביטן: אתה לא יכול לסתום את הפה לאף אחד.
איילת נחמיאס ורבין: הנושא על סדר היום הוא ישיבות מליאה מיוחדות, חבר הכנסת דוד ביטן.
דוד ביטן: אבל עם כל הכבוד, אם אני מסכים או לא מסכים עם מה שהוא אמר, הוא דיבר על מעמד הכנסת.
דוד ביטן: מעמד הכנסת מול בית המשפט העליון, וזה התאים לאירוע, בואו נגיד.
דוד ביטן: הוא לא היה אירוע על בריטניה.
דוד ביטן: רק דיבר על הכנסת.
אלעזר שטרן: אירוע חגיגי.
אלעזר שטרן: היושב-ראש אמר: אירוע חגיגי.
דוד ביטן: אז בואו נשים את הדברים, קודם כל, שזה היה מתאים לאירוע, לומר את הדברים.
דוד ביטן: אבל יש בעיה ביום שלישי.
דוד ביטן: את יום שלישי חברי הכנסת, לצערי הרב, לא רואים אותו כיום עבודה בכלל, בכנסת.
דוד ביטן: יום עבודה לדברים אחרים: ללכת לפה, ללכת לפה.
דוד ביטן: אבל אנשים לא נמצאים לא רק במליאה, הם לא נמצאים גם בוועדות - - -
יואב קיש: גם השרים והסגנים - - -
דוד ביטן: תיכף אני אתייחס לשרים.
דוד ביטן: הם לא נמצאים בכלל, ולכן אני חושב שהכנסת כן צריכה לטפל בעניין הזה.
דוד ביטן: אפילו בשלילת משכורת.
דוד ביטן: חלק מהמשכורת על זה שלא מופיעים ביום שלישי.
דוד ביטן: אני לא פוסל את זה בכלל.
דוד ביטן: כי הנושא הזה זה בושה וחרפה שאנשים לא מגיעים בימי שלישי לשום דבר: לא לוועדות ולא למליאה ולא לכלום.
דוד ביטן: הרבה מאוד חברים לא מגיעים.
דוד ביטן: דבר שני, עזוב את חברי הכנסת – שרים לא היו.
דוד ביטן: אף שר לא היה כמעט.
דוד ביטן: היו שני שרים, אני חושב.
דוד ביטן: הדבר הזה ששרים לא מגיעים: לא לדיונים בכנסת; לא למליאה בחוקים.
דוד ביטן: אפילו בחוקים שלהם הם לא נמצאים.
דוד ביטן: תורן צריך להשיב בשמם.
דוד ביטן: ואני חושב, עוד היום, שאנחנו צריכים להתעסק בזה.
דוד ביטן: זה לא פחות חשוב מנוכחות חברי הכנסת.
איילת נחמיאס ורבין: הערה מצוינת.
דוד ביטן: נוכחות השרים: גם בימי שני, גם בימי רביעי, ובשלישי – בכלל אין מה לדבר.